Isildur hadde fire sønner: Elendur (3299 A.T. - 2 T.T.), Aratan (3339 A.T. - 2 T.T.), Ciryon (3379 A.T. - 2 T.T.) og Valandil (3430 A.T. - 249 T.T.). Hans eldste sønn var den eneste som ble født på Númenor. Alle bortsett fra den yngste ble drept samme dag som faren. Etter Isildurs død ble det ikke valgt en ny høykonge av Gondor og Arnor, ettersom de to rikene splittet. Hans nevø Meneldil, Anárion sin sønn, ble konge av Gondor. Åtte år senere ble Isildurs eneste overlevende sønn, Valandil, konge av Arnor.